A History of Violence

A History of Violence (euskaraz: Indarkeria istorio bat) 2005eko akziozko thriller filma da, David Cronenberg kanadar zinemagileak zuzendu zuena. John Wagner eta Vince Lockeren 1997ko izenburu berdineko komikian oinarriturik dago. Viggo Mortensen, Maria Bello, William Hurt, Ashton Holmes eta Ed Harris izan ziren antzezle nagusiak.

2005eko Cannesko Zinemaldian Urrezko Palma bereganatzeko lehiatu zen. Taldeko gizonezko aktore onenaren (William Hurt) eta egokitutako gidoi onenaren (Josh Olson) Oskar sarietarako izendapenak jaso zituen.

Argumentua 

AEB, Indiana. Tom Stallek (Viggo Mortensen) bizimodu lasaia darama, Edie emaztearekin (Maria Bello) eta Jack (Ashton Holmes) seme nerabearekin batera, inoiz ezer gertatzen ez den herri txiki batean. Baina, egun batez, jatetxe batean lapurreta bat ekidin ondoren, herriko heroia bilakatzeaz gain, hedabideen harreta bereganatuko du. Egoera horretan, haren iragana ezagutzen duela dioen norbaiten telefono deia jasoko du...

Aktoreak 
 Viggo Mortensen: Thomas "Tom" Stall / Joseph "Joey" Cusack
 Maria Bello: Edie Stall
 Ed Harris: Carl Fogarty
 William Hurt: Richie Cusack
 Ashton Holmes: Jack Stall
 Peter MacNeill: Sam Carney sheriffa
 Stephen McHattie: Leland Jones
 Greg Bryk: Billy Orser
 Kyle Schmid: Bobby
 Sumela Kay: Judy Danvers
 Gerry Quigley: Mick
 Deborah Drakeford: Charlotte
 Heidi Hayes: Sarah Stall
 Aidan Devine: Charles "Charlie" Roarke
 Bill McDonald: Frank Mulligan
 Michelle McCree: Jenny Wyeth
 Ian Matthews: Ruben
 R. D. Reid: Pat
 Morgan Kelly: Bobbyren mutila

Kanpo estekak 
 IMDBko fitxa irakurgai 

Ameriketako Estatu Batuetako filmak
Kanadako filmak
Ekintza filmak
Thrillerrak
Neo-noir
Irlandar mafiari buruzko filmak
Indarkeriari buruzko filmak
Indianan girotutako filmak
Pennsylvanian girotutako filmak
Filadelfian girotutako filmak
Komikietan oinarritutako filmak